गावस्कर ने इंडिया टुडे के साथ बातचीत में कहा कि विराट कोहली आराम से 10 साल और क्रिकेट खेलेंगे और इस दौरान टेस्ट और वनडे क्रिकेट के सारे बड़े रिकॉर्ड अपने नाम कर लेंगे। उन्होंने कहा, 'विराट कोहली फिलहाल जिस अंदाज में बल्लेबाजी कर रहे हैं उसे देखते हुए लगता है कि क्रिकेट का कोई भी रिकॉर्ड सुरक्षित नहीं है। वो आने वाले समय में सबसे ज्यादा रन, सबसे ज्यादा शतक जैसे सारे रिकॉर्ड अपने नाम कर लेंगे।'